
"Татнефть" ГАҖ Директорлар советының чираттагы утырышын Татарстан Республикасы Президенты, Директорлар советы рәисе Рөстәм Миңнеханов уздырды.

Чара ТР Хөкүмәте Йортында үтте.

Компаниянең гыйнвар ае бюджеты үтәлеше каралды һәм 2017 елның март аена бюджеты расланды.

Директорлар советы утырышында "Татнефть" ГАҖнең 2016 елдагы эшчәнлеге нәтиҗәләре буенча акционерларының гомуми җыелышын уздыру урыны һәм вакыты билгеләнде.

"Татнефть" ГАҖ акционерларының гомуми җыелышы 2017 елның 23 июнь көнендә "Нефтьче" (Әлмәт) Мәдәният йортында була.

Директорлар советы шулай ук компания эшчәнлегенә караучы башка мәсьәләләрне дә карады.
Рөстәм Миңнеханов "Татнефть" ГАҖ Директорлар советының чираттагы утырышын уздырды